GiliGold/VAD_KnessetCorpus huggingface dataset:
דוד טל: הצעה ראשונה: הצעת חוק הכנסת (תיקון – דיווח שרים לוועדות הכנסת), של ידידנו רב הפעלים, חבר הכנסת אריה אלדד.
דוד טל: אני מבין שהגעת להסכמות עם הממשלה בנושא?
אריה אלדד: בשבוע שעבר הצגתי את הצעת החוק ועל פי הצעתו של חבר הכנסת יואל חסון, לא העליתי אותה להצבעה.
אריה אלדד: נפגשתי עם הנהלת הקואליציה, נדמה לי שהצלחתי לשכנע אותם, הם הביעו תמיכה.
דוד טל: על פי הנהון הראש של חבר הכנסת יואל חסון, אני מבין שיש הסכמה.
דוד טל: מי בעד פטור מחובת הנחה.
דוד טל: הצבעה בעד – 9 נגד – אין נמנעים – אין ההצעה נתקבלה.
דוד טל: אשר על כן ההצעה אושרה.
דוד טל: הצעת החוק של חבר הכנסת אריה אלדד קיבלה פטור מחובת הנחה.
דוד טל: אנחנו עוברים להצעת חוק המועצה הישראלית לחילופי נוער וצעירים, של חבר הכנסת יואל חסון, אני מניח שהקואליציה מתנגדת.
יואל חסון: אדוני, גם אני הייתי צריך להשקיע את מאמציי בשכנוע הקואליציה.
יואל חסון: הקואליציה התנגדה אבל בסוף שכנעתי אותה והיא תומכת.
דוד רותם: למה זה דחוף?
יואל חסון: אדוני היושב ראש, אני רוצה להסביר את הדחיפות של הצעת החוק הזאת.
יואל חסון: מי מהחברים שפעיל במערכת הפוליטית והציבורית שנים, מכיר את המועצה לחילופי צעירים ונוער כגוף שמקיים קשרים בינלאומיים בשם מדינת ישראל, גוף שקיימים לו גופים משניים בעולם, מקיים משלחות חילופי נוער וחילופי צעירים, משלחות מנהיגות, חותם על הסכמים של שיתוף פעולה עם ממשלות בנושא נוער וצעירים, חינוך וכדומה.
יואל חסון: בשנים האחרונות המועצה הזאת נקלעה למשבר כלכלי קשה ביותר, בעיקר בשל בעיות ביורוקרטיות קשות במשרד החינוך שהפכו את הפעילות של המועצה הזאת לכמעט בלתי אפשרית.
יואל חסון: המועצה עומדת על סף סגירה.
יואל חסון: אני חייב לומר, שהצעת החוק הזאת היא בתיאום עם הממשלה שבאה להסדיר את קיום המועצה הזאת באופן מיידי.
יואל חסון: במידה והמועצה הזאת תיסגר תוך מספר חודשים, התוצאה תהיה הפרה של הסכמים בינלאומיים שמדינת ישראל חתמה עליהם, תקלות רבות מאוד וגם נזק מהותי.
יואל חסון: לכן יש דחיפות להצעה.
דוד רותם: עם כל הכבוד, יכול להיות שזה דבר חשוב מאוד, אבל למה זה דחוף?
דוד טל: הוא ציין.
דוד רותם: אם מדינת ישראל חתומה על הסכמים, קרוב לוודאי שהיא לא תפר אותם גם בלי החוק.
דוד רותם: כי מדינת ישראל בינתיים מפירה הסכמים עם תושביה, לא עם מדינות חוץ.
דוד רותם: אני פשוט לא מבין את הדחיפות.
יואל חסון: אתה לא הקשבת.
יואל חסון: סמוך על שיקול דעתי.
יואל חסון: זאת הפעם הראשונה שביקשתי פטור מחובת הנחה.
דוד טל: חבר הכנסת יואל חסון, אתה לא צריך להתנצל ולא צריך להסביר מעבר למה שביקש היושב ראש.
דוד טל: רבותיי חברי הכנסת, אנחנו מעלים את זה להצבעה, מי בעד לתת פטור מחובת הנחה להצעת החוק של חבר הכנסת יואל חסון, ירים את ידו.
דוד טל: הצבעה בעד – רוב נגד – אין נמנעים – אין ההצעה לפטור מחובת הנחה התקבלה.
דוד טל: חבר הכנסת חסון, הצלחת לשכנע את הקואליציה, הצלחת לשכנע את ועדת הכנסת, קיבלת פטור מחובת הנחה.
דוד טל: הצעת חוק העונשין (תיקון – תקיפת עובד ציבור ושוטר), התשס"ח-2007, של חבר הכנסת יוחנן פלסנר ודוד רותם.
יוחנן פלסנר: אני אתייחס לדחיפות ההצעה.
יוחנן פלסנר: יש לי את הנתונים מהירחון הסטטיסטי לישראל, אני מדבר על נתונים משנת 2007, מדי שנה ישנם 566 מקרים של תקיפות אלימות נגד שוטרים.
יוחנן פלסנר: המצב הזה רק הולך ומחמיר, הסטטיסטיקה בעלייה.
יוחנן פלסנר: אנחנו צריכים לחזק את המשטרה ולחזק את כוח ההרתעה של השוטרים מפני פגיעה בהם.
יוחנן פלסנר: במקביל, אנחנו רואים אירועים רבים מאוד, מקרים קשים של תקיפה כמו דריסת שוטר.
דוד טל: למה אתה מתמקד בשוטרים ולא ברופאים למשל?
יוחנן פלסנר: אני חושב, שהשוטרים נמצאים בחזית המאבק שלנו מול האלימות.
יוחנן פלסנר: אם להם אין הכלים להרתיע ולהגן על עצמם ואחר כך עלינו, הם הראשונים בשרשרת, אין מי שיגן על כל שאר הקבוצות.
יוחנן פלסנר: בוודאי שצריך להגיע לכולם.
דוד טל: כשהם נפצעים הם מגיעים לרופאים.
יוחנן פלסנר: הכוונה להחמיר עם ענישת המינימום כלפי תוקפי שוטרים וכלפי עובדי ציבור.
אלי אפללו: אני רוצה לתמוך בהצעה ולומר, אנחנו צריכים לשמור על השוטרים שאוכפים את החוק ולכן צריך לתת להם את כל העזרה.
אורי אריאל: אני לא רואה דחיפות בהצעה הזאת ואני מציע לחבריי להתנגד.
אורי אריאל: כשיגיע החוק, אם יגיע, להוריד אותו מסדר היום.
דוד טל: רבותיי חברי הכנסת, מי בעד פטור מחובת הנחה ירים את ידו.
דוד טל: הצבעה בעד – 10 נגד – 1 נמנעים – אין ההצעה לפטור מחובת הנחה התקבלה.
דוד טל: תודה, אושר, חבר הכנסת פלסנר וקבוצת חברי כנסת אחרים קבלו פטור מחובת הנחה.
דוד טל: רבותיי חברי הכנסת, אני עובר לבקשת הממשלה להקדמת הדיון בהצעת החוק הבאות, לפני הקריאה הראשונה: הצעת חוק הביטוח הלאומי (תיקון מס' 109), מי מציג?
רועי קרת: בהתאם להחלטת הממשלה מהשבוע שעבר ולפני מספר שבועות, בשבוע שעבר אושרה הצעת חוק המתייחסת לטיפול כולל בניצולי השואה, יש שם איזשהו מרכיב של תיקון לחוק הבטחת הכנסה.
רועי קרת: התיקון שמובא בפניכם עכשיו הוא תיקון משלים לתיקון ההוא, הוא כולל שני מרכיבים עיקריים, תוספת לקצבאות הזקנה, ובהתאמה, הגדלה של גמלאות לפי חוק הבטחת הכנסה, למי שמקבל את התוספת.
דוד טל: תודה רבה, אני מניח שלא יהיו מתנגדים.
דוד טל: הצבעה בעד – רוב נגד – אין נמנעים – ההצעה לפטור מחובת הנחה התקבלה.
דוד טל: הממשלה קיבלה פטור מחובת הנחה להצעת חוק הביטוח הלאומי (תיקון מס' 109).
דוד טל: אנחנו עוברים לבקשה השנייה של הממשלה, הצעת חוק הרבנות הראשית לישראל (הוראת שעה) (הארכת תקופת כהונה של מועצת הרבנות הראשית), התשס"ח-2008.
דוד טל: מי מציג?
דוד טל: בבקשה, מנכ"ל הרבנות הראשית.
עודד וינר: על פי החוק, תוקף כהונתה של מועצת הרבנות הראשית המכהנת שסיימה את הקדנציה של חמש השנים הראשונות היה לפני יומיים.
עודד וינר: היות וכידוע חלו שינויים במשרד הדתות, משרד ראש הממשלה עד לאחרונה, לכן הממשלה מבקשת להאריך את תקופת כהונתה של המועצה המכהנת עד א' בניסן, כדי לאפשר עריכת בחירות כדין.
דוד רותם: לא הבנתי, מה הדחיפות בחוק הזה?
דוד רותם: אני רואה שתוקף כהונתה של הרבנות הראשית פג כבר, אני מוכרח לומר, שקמתי אתמול, קמתי הבוקר, לא ראיתי שהשמיים נפלו.
יואל חסון: מה קמת קרבי היום?
דוד רותם: אני אגיד לך את האמת, אני בעד שנבטל כרגע את הרבנות הראשית ונקים אותה מחדש.
שמעון אולמן: מועצת הרבנות הראשית שמורכבת מ-15 חברים, יש לה משימות יום יומיות.
שמעון אולמן: אנחנו מדברים על הארכת תוקף של מספר חודשים ספורים.
שמעון אולמן: יום יום יש דיונים שמקיימים חברי המועצה.
שמעון אולמן: אני מבקש להסביר, שכל עיכוב בעבודה וכל הפסקת פעולה, תהיה גורם מפריע בפעילות הרגולאטיבית של הרבנות הראשית לישראל בכל מקום בארץ.
שמעון אולמן: אנחנו לא יכולים להפסיק לפעול, אנחנו לא יכולים להיות במצב שבו הרגולאטור לא עובד.
דוד רותם: תסביר דברים ספציפיים, מה ייקרה?
שמעון אולמן: יש לנו רב שצריך לדון בנושא שצריך להקים הרכב של שלושה רבנים.
שמעון אולמן: אם המועצה חדלה מלפעול כחוק, כל המהלך נעצר.
שמעון אולמן: פירושו של דבר, שבעיר מסוימת לא יהיו שירותי דת.
דוד רותם: אדוני מדבר על עבירות משמעת?
שמעון אולמן: אני מדבר על עבירות משמעת, אני מדבר על עבירות כספיות, כל מיני נושאים שמצריכים דיון.
דוד רותם: אם יהיה דיון, הרב יפוטר ולא יהיה רב אז לא יהיו שירותי דת.
דוד רותם: אם לא יהיה דיון, יש רב ואין שירותי דת.
שמעון אולמן: הסברת את הדברים טוב ממני, לכן אתה מוכיח, שאנחנו צריכים להמשיך להתקיים ולעבוד.
נסים זאב: כשאני שומע את חבר הכנסת דודו רותם, הוא נשמע כמו איש מרצ.
נסים זאב: למרות שהוא באופוזיציה, זה לא מתיר לו לקנטר בצורה כזאת.
דוד טל: הבמה הזאת פתוחה לכל מי שרוצה לומר את דעתו.
נסים זאב: אני מסכים אתך, אבל אני מצפה מאדם שיראת אלוקים על פניו, שיתייחס בקצת כבוד לרבנות הראשית, שלא יטיח בה האשמות ויזלזל בכבודה.
דוד טל: אנחנו עוברים להצבעה, מי בעד פטור מחובת הנחה לממשלה בנושא הרבנות הראשית?
דוד טל: הצבעה בעד – רוב נגד – 2 נמנעים – אין ההצעה לפטור מחובת הנחה התקבלה.
דוד טל: ברוב קולות, הממשלה קיבלה פטור מחובת הנחה גם על הצעת חוק הרבנות הראשית לישראל.
דוד טל: הקמת ועדה משותפת לוועדת המדע והטכנולוגיה ולוועדת החינוך, התרבות והספורט לנושא: "הפיקוח על ניסויים רפואיים בבעלי חיים" והעברת הצעות לסדר היום בנושא: "ניסויים בקופים במכון ויצמן" לדיון בוועדה משותפת זו
דוד טל: רבותיי חברי הכנסת, יושב ראש ועדת המדע והטכנולוגיה ויושב ראש ועדת החינוך התרבות והספורט פנו לוועדת הכנסת בבקשה להקים ועדה משותפת לשתי הוועדות לנושא "הפיקוח על ניסויים רפואיים בבעלי חיים".
דוד טל: הוועדה תהיה בת שמונה חברים, ארבעה מכל ועדה, בראשות ועדת המדע והטכנולוגיה.
דוד טל: להלן הצעה להרכב שלה, מטעם ועדת המדע והטכנולוגיה, חברי הכנסת בני אלון, שישמש כיושב ראש, מנחם בן-ששון, ג'מאל זחאלקה ואריה אלדד.
דוד טל: מטעם ועדת החינוך, חברי הכנסת יואל חסון, רונית תירוש, זבולון אורלב וחיים אמסלם.
דוד טל: ראשית, אני רוצה לאשר את ההרכב הזה ולאחר מכן לעבור לסעיף השני של אותה בקשה.
נסים זאב: האם מדובר רק בקופים או גם בעכברים?
גדעון סער: במה דן ההרכב?
דוד טל: בניסויים רפואיים בבעלי חיים.
דוד טל: אשוב להרכב: חברי הכנסת בני אלון, מנחם בן-ששון, ג'מאל זחאלקה, אריה אלדד, יואל חסון, רונית תירוש, זבולון אורלב וחיים אמסלם.
דוד טל: רבותיי, אני מעלה את זה להצבעה, מי בעד לאשר את ההרכב, ירים את ידו.
דוד טל: הצבעה בעד – רוב נגד – אין נמנעים – אין ההצעה להקמת ועדה משותפת לנושא "הפיקוח על ניסויים רפואיים בבעלי חיים" נתקבלה.
דוד טל: הקמת הוועדה אושרה על הרכב חבריה.
דוד טל: אני עובר לסעיף שני של אותה בקשה.
דוד טל: יושבי ראש הוועדות מבקשים להעביר את ההצעות לסדר היום בנושא "ניסויים בקופים במכון ויצמן", הצעות חברי הכנסת יואל חסון, גדעון סער, איתן כבל ואריה אלדד, מוועדת החינוך התרבות והספורט לדיון בוועדה המשותפת הנ"ל, וכי המסקנות בוועדה המשותפת יאושרו בוועדת החינוך.
דוד טל: הצבעה בעד – רוב נגד – נגד נמנעים – אין ההצעה להעביר את ההצעות לסדר היום בנושא "ניסויים בקופים במכון ויצמן" מוועדת החינוך התרבות והספורט לדיון בוועדה המשותפת, נתקבלה.
דוד טל: גם הסעיף השני התקבל, ההצעות לסדר היום יועברו לוועדה המשותפת שאישרנו לפני רגע.
דוד טל: בקשת חבר הכנסת משה כחלון, יושב ראש הוועדה המיוחדת לבדיקת ההיערכות והמוכנות לרעידת אדמה, להגדלת מספר חברי הוועדה המיוחדת
דוד טל: אנחנו עוברים לבקשת חבר הכנסת משה כחלון, יושב ראש הוועדה המיוחדת לבדיקת ההיערכות והמוכנות לרעידת אדמה, להגדלת מספר חברי הוועדה המיוחדת.
דוד טל: חבר הכנסת כחלון מבקש להוסיף למניין החברים את חברת הכנסת רונית תירוש ואני מביא את זה להצבעה.
דוד טל: מי בעד להוסיף את חברת הכנסת רונית תירוש, ירים את ידו.
דוד טל: ההצעה התקבלה וחברת הכנסת רונית תירוש צורפה לוועדה.
דוד טל: בקשת יו"ר ועדת הכלכלה למיזוג הצעות החוק הבאות, לפי סעיף 122 לתקנון הכנסת: הצעת חוק לתיקון פקודת ביטוח רכב מנועי (מס' 17) (השתפות עצמית בביטוח אופנוע, התשס"ז-2007, של חברי הכנסת סטס מיסז'ניקוב וגלעד ארדן.
דוד טל: הצעת חוק לתיקון פקודת ביטוח רכב מנועי (מס' 17), התשס"ח-2007, מטעם הממשלה
דוד טל: אנחנו עוברים לבקשת יושב ראש ועדת הכלכלה למיזוג הצעות החוק הבאות, לפי סעיף 122 לתקנון הכנסת.
דוד טל: הראשונה: הצעת חוק לתיקון פקודת ביטוח רכב מנועי (מס' 17) (השתתפות עצמית בביטוח אופנוע, של חברי הכנסת סטס מיסז'ניקוב וגלעד ארדן.
דוד טל: השנייה, הצעת חוק לתיקון פקודת ביטוח רכב מנועי (מס' 17), התשס"ח-2007.
דוד טל: אני אסתפק במכתב שהופנה אליי על ידי חבר הכנסת גלעד ארדן, נאמר, שההצעה נדונה בקריאה ראשונה בכנסת ביום ח' בטבת, 17 בדצמבר 2007.
דוד טל: ועדת הכלכלה החליטה לדון בהצעות החוק האמורות באופן מאוחד לצורך הכנתן לקריאה שנייה וקריאה שלישית.
דוד טל: בתוקף סמכותה לפי סעיף 122 לתקנון, מבקש חבר הכנסת ארדן להביא לאישור ועדת הכנסת את מיזוגן של שתי הצעות החוק האמורות והבאתן כהצעת חוק אחת לקריאה שנייה ושלישית.
דוד טל: מי בעד איחוד ההצעות, ירים את ידו.
דוד טל: הצבעה בעד – רוב נגד – אין נמנעים – אין ההצעה לאיחוד ההצעות, נתקבלה
דוד טל: ההצעה אושרה והצעות החוק יאוחדו.
דוד טל: קביעת ועדה לדיון בהצעת חוק אחריותן המשפטית של הנהלות אתרי האינטרנט על דברי הגולשים המגיבים באתריהן (תיקוני חקיקה), התשס"ח-2007, של חבר הכנסת ישראל חסון
דוד טל: אנחנו עוברים לקביעת ועדה לדיון בהצעת חוק אחריותן המשפטית של הנהלות אתרי האינטרנט על דברי הגולשים המגיבים באתריהן (תיקוני חקיקה), של חבר הכנסת ישראל חסון.
דוד טל: לא נשמעה כל הצעה להעביר את הנושא – עמדת הלשכה המשפטית שלנו זה ועדת הכלכלה.
דוד טל: יושב ראש ועדת הכלכלה מבקש להעביר אליו את ההצעה מהנימוק, שוועדת הכלכלה דנה בנושאים הקשורים בתקשורת על כל היבטיה ואף דנה בהצעת חוק מסחר אלקטרוני, המתבצע בעיקר האינטרנט.
דוד טל: יושב ראש ועדת המדע והטכנולוגיה מבקש להעביר את ההצעה אליו מן הנימוק, שבין סמכויות ועדת המדע נמצאים נושא מידע ומחשוב הכוללים גם את נושא האינטרנט.
דוד טל: מצ"ב גם מכתבו, אם תרצו, אקרא את מכתבו.
דוד טל: התייחסות, לאחר מכן נעבור להצבעה.
גדעון סער: אדוני היושב ראש, חייב להיות היגיון פנימי בתחומי העיסוק בבית הזה.
גדעון סער: ועדת הכלכלה היום עוסקת בכל נושאי האינטרנט.
גדעון סער: הצעה אחת, הצעת חוק של אמנון כהן, שנתמכת על ידי שר התקשורת לגבי חסימת אתרים מסוימים.
גדעון סער: הצעה שנייה, הצעת חוק ממשלתית שאושרה בשבוע שעבר במליאת הכנסת בנושא מסחר אלקטרוני.
גדעון סער: יש מידה של השקה, בכל נושא אנחנו יכולים למצוא כיוון כזה או אחר, אבל הוועדה היחידה שעסקה ברגולציה של נושא האינטרנט בכנסת הזאת זה ועדת הכלכלה, לכן בלתי סביר להעביר לוועדת המדע.
אברהם מיכאלי: אדוני היושב ראש, אני חושב, שוועדת המדע בקדנציה הזאת דווקא כן עוסקת בעניינים כאלה, אפילו הוקם צוות מיוחד שעוסק באינטרנט, בראשותו של חבר הכנסת מיקי איתן.
אברהם מיכאלי: מכיוון שבקדנציה הזאת עסקו רבות בנושאים האלה, אני חושב שזה צריך לעבור לוועדת המדע.
נסים זאב: ההיגיון אומר, שזה שייך לוועדת המדע.
נסים זאב: ראשית, לוועדת הכלכלה יש נושאים מעל ומעבר, אין לה זמן להגיע לנושאים השונים כדי לסיימם.
דוד טל: אבל זה לא נימוק.
נסים זאב: זה גם נימוק.
דוד טל: השאלה, היכן צריכה להיות האכסניה האמיתית.
דוד טל: אתה יכול לחשוב שזה ועדת מדע, זה בסדר.
נסים זאב: יש הבדל בין אכסניה לבין קבורה.
נסים זאב: לפעמים לא יכולים להגיע לנושאים ולטפל בהם כמו שצריך.
נסים זאב: זה נושא שמטבעו צריך להיות בוועדת המדע, מדובר בגלישה, לא מדובר בנושא מסחרי שוועדת הכלכלה צריכה לדון בו, יש פה עניין של גולשים באתר האינטרנט ומביעים דעה ועמדה כזאת או אחרת ואין פיקוח עליהם, כל אחד כותב ככל העולה על רוחו, משמיץ ככל העולה על רוחו ואין מי שייתן את הדין.
נסים זאב: לא מדובר בנושא כלכלי, אלא נושא הקשור למדע.
אלכס מילר: אדוני היושב ראש, אני מסכים עם הטענה, שגם אם ועדת הכלכלה דנה בנושאים הנוגעים לאינטרנט, היא דנה בזה במסגרת הנושאים המסחריים.
אלכס מילר: כל הנושאים שמובאים לשם ועוסקים באינטרנט, יש להם קשר מסחרי.
אלכס מילר: גם הצעת החוק של חבר הכנסת רן כהן וגם הצעת החוק שלי, שנדונה בוועדת הכלכלה, יש להן השלכות כלכליות על הציבור או על הספקים.
אלכס מילר: באשר להצעת החוק של ישראל חסון, מדובר בעניין שאנחנו מתלבטים בין ועדת החוקה לבין ועדת המדע כי יש שם עניין של פרטיות.
אלכס מילר: לדעתי, לוועדת המדע יש יכולת מספיק טובה כדי לבוא ולדון בנושא הזה.
יוחנן פלסנר: היבט מרכזי מאוד בהצעת החוק של חבר הכנסת חסון היא בנושא ההגבלה של מספר הגולשים, בין אם זה 50 אלף או מספר אחר.
יוחנן פלסנר: זה נושא שהוא במוקד ההצעה והוא טכנולוגי במהותו, זה נושא מורכב מאוד לגבי מספר הגולשים הייחודים וכו' והוועדה תידרש לדון בזה לעומק כדי ליצור חוק סביר.
יוחנן פלסנר: זה תחום של הוועדה - - -
גדעון סער: כל מי שיושב שם הוא - - -
יצחק גלנטי: האם הוא עוסק רק במספר הגולשים או עוסק גם בתכנים?
יוחנן פלסנר: כל מי שנמצא בוועדת הכלכלה הוא כלכלן מדופלם?
יוחנן פלסנר: זה תחום העיסוק של הוועדה הזאת, אף אחד לא בהכרח איש מקצוע בתחומים האלה, אבל זה תחום העיסוק של הוועדה.
אמנון כהן: אדוני היושב ראש, הנושא הזה הוא השקה של שתי הוועדות, יש בו גם היבטים כלכליים וגם היבטים מדעיים.
אמנון כהן: ישנה הצעת חוק נוספת שעוסקת ב"דואר זבל", גם בהצעה זו יש היבטים כלכליים והיבטים מדעיים ולצורך כך הוקמה ועדה משותפת לוועדת המדע והכלכלה.
אמנון כהן: ייתכן שגם בנושא הזה אפשר לשקול ועדה משותפת, שאותה ועדה תוכל לקדם את הצעת החוק הזאת.
יואל חסון: אדוני היושב ראש, ראשית, ברמה העקרונית אני חושב, שהצעת החוק הזאת היא הצעת חוק מיותרת.
יואל חסון: אני מתנגד להצעה הזאת באופן עקרוני.
יואל חסון: היכן הנושא צריך להידון, לדעתי זה צריך להיות בוועדת הכלכלה, יגיעו אנשי מקצוע, האנשים הרלוונטיים שייתנו את דעתם, הם יגיעו גם לוועדה הזאת וגם לוועדה הזאת, אבל בסופו של דבר, רוב האתרים המדוברים, דווקא ההשפעה של ועדת הכלכלה על האתרים האלה, היא השפעה גדולה כי אלה אתרים שצריכים את הוועדה גם לנושאים אחרים.
דוד טל: ההצעה לוועדה המשותפת יכולה לספק את שני הגורמים.
יואל חסון: אני חושש שזה יסרבל את עבודת הוועדה.
ארבל אסטרחן: כאמור, עמדתנו היא, שהצעת החוק מתאימה יותר לוועדת הכלכלה.
ארבל אסטרחן: אם כבר היתה לנו התלבטות, היא בין ועדת הכלכלה לבין ועדת החוקה כי מדובר בהצעה שמתקנת את חוק איסור לשון הרע וחוק הגנת הפרטיות, שניהם חוקים שנדונים בוועדת החוקה.
ארבל אסטרחן: אבל מדובר פה בעניין של תקשורת, כל ענייני התקשורת נדונים בוועדת הכלכלה.
אלכס מילר: אז למה צריך את ועדת מדע?
ארבל אסטרחן: אנחנו חושבים שההצעה אינה מתאימה לוועדת המדע.
שלי יחימוביץ': לסוגיית ועדת הכלכלה או ועדת המדע, גם כדי לעסוק בסוגיות של הרשות השנייה והטלוויזיה למשל, לא צריך להיות מומחה לסיבים האופטיים שבהם מועברת התמונה.
דוד טל: הדברים נאמרו על ידי חבר הכנסת גדעון סער טרם כניסתך.
שלי יחימוביץ': לא ידעתי.
שלי יחימוביץ': לכן, סוגיית המיומנויות המדעיות היא לחלוטין לא רלוונטית.
שלי יחימוביץ': כשם שאנחנו עוסקים למשל במדען הראשי בוועדת הכספים ואנחנו לא אמורים להיות בקיאים בסוגיות מדעיות, כאן אנחנו מדברים על סוגיות של רגולציה ושל חקיקה ושל הסדרה.
שלי יחימוביץ': הדברים האלה רלוונטיים אך ורק לוועדת הכלכלה, בוודאי לא ועדת המדע.
יצחק גלנטי: מדובר פה באחריות משפטית על דברי הגולשים והמגיבים באתריהם, לא על כמותם.
יצחק גלנטי: לפי מה שאני מבין, מדובר פה בכלל על התכנים ולא על כמותם, מדובר כאן על אחריות משפטית.
יצחק גלנטי: ולכן, נראה לי שהמקום לדיון בנושא הזה, או ועדת החוקה או שיתוף של ועדת החוקה עם ועדת החינוך.
אלי אפללו: היות והנושא נוגע לשתי הוועדות, יש לזה גם היבט כלכלי וגם היבט מדעי.
אלי אפללו: לכן אני מציע אדוני היושב ראש, שתהיה ועדה משותפת בראשות יושב ראש ועדת המדע על מנת שנוכל למצות את העניין.
דוד טל: ממלא מקום יושב ראש הקואליציה התנגד לזה, הוא אמר שזה מסרבל.
אלי אפללו: שמעתי את דעתו ואני מתנגד למה שהוא אומר.
אלי אפללו: אני מציע ועדה משותפת בראשות ועדת המדע.
קולט אביטל: אם הבנתי נכון, מדובר בטוקבקים ויש לזה אספקטים משפטיים, לכן אני חושבת שזה צריך לעבור לוועדת החוקה.
אסתרינה טרטמן: אני יושבת כאן ומתלבטת כי הטיעונים של דברים משפטיים נכון לכל ועדה.
אסתרינה טרטמן: בכל ועדה אנחנו דנים בחוק ולכן יכולים לייחס את זה ישירות לוועדת החוקה.
אסתרינה טרטמן: הרעיון של הוועדות זה מהות החקיקה, כי החקיקה מובנת מאליה.
אסתרינה טרטמן: אדוני היושב ראש, מכיוון שאני מבינה את ההיגיון הרב שטוענים כאן חבריי לעניין של ועדת הכלכלה, אבל יחד עם זאת, אי אפשר להתעלם מדברים טכניים טכנולוגיים מבחינת מי שולט, מי יכול לדעת, מי כתב, מי לא כתב.
אסתרינה טרטמן: יש כאן היבטים של מדע.
אסתרינה טרטמן: למרות שהיום אני באופוזיציה, אני אכן תומכת בהצעתו של יושב ראש הקואליציה.
אסתרינה טרטמן: אני חושבת שיש בזה פתרון של פשרה, שיבואו כל הצדדים לטובה וברכה.
דוד טל: רבותיי, אנחנו מתכנסים לשתי הצעות, הצעה אחת – ועדה משותפת לוועדת המדע והכלכלה בראשות ועדת המדע.
דוד טל: הצעה שנייה, ועדת הכלכלה.
דוד טל: מי בעד ועדה משותפת ירים את ידו.
דוד טל: הצבעה בעד – 8 נגד – 3 נמנעים – אין ההצעה להעביר את הנושא לוועדה המשותפת לוועדת המדע והכלכלה נתקבלה.
דוד טל: מי בעד ועדת הכלכלה ירים את ידו.
דוד טל: הצבעה בעד – 3 נגד – 8 נמנעים – אין ההצעה להעביר את הנושא לוועדת הכלכלה לא נתקבלה.
דוד טל: אשר על כן, הנושא יועבר לוועדה המשותפת בת שמונה חברים, ארבעה מכל ועדה.
דוד טל: אני מבקש מראשי הוועדות להמציא לי את שמות חברי הוועדה שידונו בנושא.
דוד טל: קביעת ועדה לדיון בהצעה לסדר היום בנושא "ביצוע בדיקות גניקולוגיות פולשניות בנשים ללא הסכמתן, על ידי סטודנטים לרפואה" (של חברי הכנסת קולט אביטל ואסתרינה טרטמן)
דוד טל: אנחנו עוברים לסעיף האחרון בסדר היום: קביעת ועדה לדיון בהצעה לסדר היום בנושא "ביצוע בדיקות גניקולוגיות פולשניות בנשים ללא הסכמתן, על ידי סטודנטים לרפואה", של חברות הכנסת קולט אביטל ואסתרינה טרטמן.
דוד טל: נשמעו הצעות להעביר את ההצעה לוועדה לקידום מעמד האישה או לוועדת העבודה הרווחה והבריאות של הכנסת.
קולט אביטל: כיוון שמדובר בנושא מקצועי שעליו מערכת הבריאות צריכה לתת את הדעת, לא רק את הדעת, גם את הדין – כיוון שנאמר לנו במליאה, שקיימות הוראות אבל כנראה הן לא מבוצעות, אני חושבת שהנושא צריך לעבור לוועדת העבודה הרווחה והבריאות, בנוכחות כל הדרג המקצועי של משרד הבריאות.
קולט אביטל: אני רוצה לצאת משם עם החלטות שמחייבות את מערכת הבריאות.
שלי יחימוביץ': למרות ההערכה הרבה שאני חשה לוועדת העבודה הרווחה והבריאות, במיוחד לעומד בראשה, לרגע אינני מפקפקת בעבודה המעולה שתיעשה בוועדה הזאת, אני חושבת שמדובר כאן בסוגיה שאינה בריאותית אלא נוגעת לכבוד האישה, עצמאותה וחירותה על גופה.
שלי יחימוביץ': זאת סוגיה שהיא פרופר של הוועדה לקידום מעמד האישה.
שלי יחימוביץ': יתרה מזאת, כל הדברים שעומדים על הפרק בוועדה לקידום מעמד האישה, קשורים תמיד לוועדות אחרות.
שלי יחימוביץ': כיוון שהוועדה הזאת פחות עמוסה מהוועדה שלך, שהעומס עליה הוא עצום, אני בטוחה שזה יטופל כיאות בידי יו"ר הוועדה ואני חושבת שאולי עדיף לוותר על זה ברוחב לב מבלי לריב על העניין.
אסתרינה טרטמן: חייבים להודות, העלינו את הנושא לסדר היום הציבורי בעקבות המעשה שנעשה בנשים.
אסתרינה טרטמן: בדבריי במליאת הכנסת, חיברתי את זה לניסויים נוספים שנעשו בכלל בבני אדם, לא רק נשים, שזה חמור בכלל.
אסתרינה טרטמן: היום קראתי בעיתון, שמשרד הבריאות כינס ועדה מיוחדת, בראשות פרופסור אבי רכס, לדון בכללי אתיקה להתנהגות - - -
דוד טל: הוא יושב ראש ועדת האתיקה.
אסתרינה טרטמן: כך שהנושא הזה מטופל מבחינת הבריאות ואני שמחה ומברכת על כך, כיוון שהם כבר יצאו בהכרזה ראשונה, שלא יבוצעו שום ניסויים אלא בהסכמה מראש של החולה.
אסתרינה טרטמן: כך שאני חושבת, שהקריאה שלנו מקבלת במידה מסוימת - - -
דוד טל: את לא מדברת על ניסויים, את מדברת על בדיקות פולשניות.
אסתרינה טרטמן: על בדיקות פולשניות שלא בידיעתו של המטופל.
יצחק גלנטי: זה עדיין לא חייב להיות ניסוי רפואי.
יצחק גלנטי: יכולה להתבצע בדיקה שהיא לא ניסוי רפואי.
אסתרינה טרטמן: הבדיקות הפולשניות האלה שלא בידיעתו של האדם, נעשו לצורכי למידה.
אסתרינה טרטמן: אז באותה נשימה אפשר לומר שזה גם עניין של חינוך, הנה למידה.
אסתרינה טרטמן: אני מכבדת מאוד את הוועדה ואת היושב בראשה, אני בהחלט אמביוולנטית בסוגיה הזאת, אבל מכיוון שהנושא עלה בעיקר בסוגיה של נשים, אולי יש מקום לדון בזה בוועדה למעמד האישה.
דוד טל: אם כן רבותיי, נצביע בין שתי הוועדות החשובות, ועדה אחת, ועדת העבודה, הרווחה והבריאות.
דוד טל: הוועדה השנייה, הוועדה למעמד האישה.
אלי אפללו: אני רוצה להציע, ועדת העבודה והרווחה.
דוד טל: יש הצעה כזאת, העליתי זאת להצבעה.
דוד טל: מי בעד ועדת העבודה הרווחה והבריאות, ירים את ידו.
דוד טל: הצבעה בעד – 7 נגד – 2 נמנעים – אין ההצעה להעביר את הנושא לוועדת העבודה הרווחה והבריאות נתקבלה.
דוד טל: מי בעד להעביר את הנושא לוועדה למעמד האישה, ירים את ידו.
דוד טל: הצבעה בעד – 2 נגד – אין נמנעים – אין ההצעה להעביר את הנושא לוועדה למעמד האישה, לא נתקבלה.
דוד טל: אשר על כן, הנושא יועבר לוועדת העבודה, הרווחה והבריאות.
דוד טל: יש לי בקשה ליושב ראש הוועדה, היות וידיכם עמוסות, אני מבקש שהנושא יבוא לטיפול זריז ומהיר.
דוד טל: רבותי, אני מתכבד לפתוח את ישיבת ועדת הכנסת.
דוד טל: עד לרגע זה לא נמסרו לי ערעורים, ויש את הצעת חוק-יסוד: הכנסת, שתכף נשוב אליה.
דוד טל: אני רוצה להגיע לנושא הבא, סעיף ג', הרכב הוועדה המשותפת של ועדת החינוך, התרבות והספורט וועדת הפנים והגנת הסביבה לדיון בהצעת חוק מוזיאון הכנסת.
דוד טל: בכנסת השש-עשרה דנה הוועדה המשותפת לוועדת הפנים והגנת הסביבה ולוועדת החינוך, התרבות והספורט בהצעת חוק מוזיאון הכנסת, ההצעה אושרה בכנסת השש-עשרה בקריאה הראשונה.
דוד טל: ועדת הכנסת החליטה בישיבה ביום 18 בדצמבר 2007 כי הוועדה המוסמכת לדון בהחלת דין רציפות היא הוועדה המשותפת של ועדת החינוך, התרבות והספורט וועדת הפנים והגנת הסביבה.
דוד טל: הוועדה תהיה כאמור בת שמונה חברים, ארבעה חברים מכל ועדה, בראשות יושב-ראש ועדת החינוך והתרבות.
דוד טל: להלן הרכב הוועדה: מטעם ועדת החינוך, התרבות והספורט, מיכאל מלכיאור יהיה יושב-ראש, זאב אלקין, אלכס מילר וג'מאל זחאלקה, מטעם ועדת הפנים: אסתרינה טרטמן, דוד אזולאי, יוחנן פלסנר ומשה כחלון מהליכוד.
דוד טל: מי בעד ההרכב הזה, ירים את ידו.
דוד טל: הצבעה בעד – פה אחד אושר הרכב הוועדה לדיון בהצעת חוק מוזיאון הכנסת, (התשס"ה-2004)
דוד טל: אשר על כן, אישרנו את הרכב הוועדה.
דוד טל: קביעת מסגרת דיון להחלטת הממשלה בהתאם לסעיף 31(ב) לחוק יסוד:
דוד טל: הממשלה, להעביר לראש הממשלה משר הרווחה והשירותים החברתיים את הסמכויות על פי החוקים המפורטים להלן: 1.
דוד טל: חוק שירות לאומי (תנאי שירות למתנדב בשירות לאומי), התשנ”ח-1998; 2.
דוד טל: סעיף 238(3)(ב)(1) ו-(2) לחוק הביטוח הלאומי [נוסח משולב], התשנ”ה-199; 3.
דוד טל: סעיף 6 לחוק דחיית שירות לתלמידי ישיבות שתורתם אומנותם (שירות אזרחי ), (התשס”ז-2007).
דוד טל: ועדת הכנסת מתבקש לקבוע מסגרת דיון להחלטת הממשלה בהתאם לסעיף 31(ב) לחוק יסוד:
דוד טל: סעיף 6 לחוק דחיית שירות לתלמידי ישיבות שתורתם אומנותם (שירות אזרחי), (התשס”ז-2007).
דוד טל: ההחלטה תידון בכנסת ביום שלישי, היום, כ"ב בשבט התשס"ח.
דוד טל: אנחנו צריכים לקבוע מסגרת לדיון.
דוד טל: האם יושב-ראש הקואליציה נמצא?
דוד טל: מה אתה מציע בשם הקואליציה?
יעקב מרגי: גדול עלי לקבוע בשם הקואליציה.
יעקב מרגי: אם הם ירצו את הייצוג, הם יבקשו ממני.
יעקב מרגי: אני מציע שיהיה סביר.
דוד טל: מה בגדר סביר?
יעקב מרגי: שלוש דקות ודיון סיעתי.
דוד טל: האם יש הצעה אחרת?
דוד רותם: אני מציע רבע שעה.
דוד טל: מי בעד שלוש דקות, כהצעתו של יעקב מרגי?
דוד טל: הצבעה בעד – פה אחד אושרה מסגרת לדיון של שלוש דקות.
דוד טל: אשר על כן, המסגרת אושרה.
דוד טל: הצעת חוק-יסוד: הכנסת (תיקון – שלילת מועמדות מאדם שביקר במדינת אויב ללא היתר), הצעות חברי הכנסת זבולון אורלב (פ/2506/17) ואסתרינה טרטמן (פ/2813/17)
דוד טל: רבותי חברי הכנסת, אנחנו עוברים להצעת חוק של חבר הכנסת זבולון אורלב, חברת הכנסת אסתרינה טרטמן וחברי כנסת נוספים.
דוד טל: חבר הכנסת זבולון אורלב נמצא.
דוד טל: תציג את הצעת החוק בבקשה.
זבולון אורלב: סעיף 7(א) בחוק-יסוד: הכנסת קובע מגבלות באשר להגשת מועמדות לכנסת, הן של רשימה והן של אדם כיחיד.
זבולון אורלב: בין היתר הוא קובע שמי ששולל את מדינת ישראל כמדינה יהודית ודמוקרטית, רשימה שתומכת או מועמד שתומך בשלילת קיומה של מדינת ישראל כמדינה יהודית ודמוקרטית, לא יכולים להיות מועמדים לכנסת; הסתה לגזענות, כלומר, רשימה או מועמד שתומכים בגזענות.
זבולון אורלב: הכוונה ב"תומך", החוק אומר: "אם יש במטרותיה או במעשיה של הרשימה או במעשיו של האדם, לפי העניין, במפורש או במשתמע".
זבולון אורלב: הדבר השלישי, שקשור לענייננו – רשימה או אדם שתומכים במאבק מזוין של מדינת אויב או של ארגון טרור נגד מדינת ישראל.
זבולון אורלב: הצעת החוק שלנו כאמור קיבלה את אישור הכנסת בקריאה הטרומית.
זבולון אורלב: הצעתי היא שבפסקה (3), "תמיכה במאבק מזוין, של מדינת אויב או של ארגון טרור, נגד מדינת ישראל" תתווסף פסקה האומרת ש"לעניין סעיף זה יראו ביקור ללא היתר במדינת אויב כתמיכה במאבק מזוין כנגד מדינת ישראל".
זבולון אורלב: הרציונל של ההצעה פשוט מאוד.